b'\n_START_ARTICLE_\nLea Martini\n_START_SECTION_\nBiografija\n_START_PARAGRAPH_\nL\xc4\x97ja Martini gim\xc4\x97 Prahoje. Besimokydama 1989\xc2\xa0m. ji dalyvavo Aksomin\xc4\x97je revoliucijoje, kurios pasekoje \xc5\xa1alis skilo \xc4\xaf \xc4\x8cekij\xc4\x85 ir Slovakij\xc4\x85._NEWLINE_Sulaukusi 18, ji nutar\xc4\x97 tapti modeliu. Auk\xc5\xa1ta (\xc5\xabgis 180 cm), \xc4\xafsp\xc5\xabdingos i\xc5\xa1vaizdos mergina greitai atkreip\xc4\x97 \xc4\xaf save d\xc4\x97mes\xc4\xaf, o vienas agentas jai parei\xc5\xa1k\xc4\x97: \xe2\x80\x9e- J\xc5\xabs tokia pat gra\xc5\xbei, kaip Claudia Shiffer, tik labiau vulgari.\xe2\x80\x9c L\xc4\x97ja demonstravo apatin\xc4\xaf trikota\xc5\xbe\xc4\x85 ir netrukus persik\xc4\x97l\xc4\x97 \xc4\xaf Pary\xc5\xbei\xc5\xb3, kuriame toliau dirbo modeliu. \xc4\x8cia ji susipa\xc5\xbeino su abejotinos reputacijos agentais ir netrukus prad\xc4\x97jo pozuoti suaugusiems skirtiems \xc5\xbeurnalams._NEWLINE_1995\xc2\xa0m. ji persik\xc4\x97l\xc4\x97 \xc4\xaf Vokietij\xc4\x85, kur kartu su tautiete Jennifer Dior pirm\xc4\x85 kart\xc4\x85 suvaidino pornografiniame filme. Ji pasivadino Annie K., ta\xc4\x8diau pirmieji m\xc4\x97g\xc4\x97ji\xc5\xa1ki bandymai L\xc4\x97jos visai nesu\xc5\xbeav\xc4\x97jo. Netrukus ji jau ketino gr\xc4\xaf\xc5\xbeti prie modelio darbo, ta\xc4\x8diau pa\xc5\xbeintis ir darbas su re\xc5\xbeisieriumi Ian Nicols j\xc4\x85 sulaik\xc4\x97. Be to, vieno i\xc5\xa1 film\xc5\xb3 k\xc5\xabrimo metu ji susipa\xc5\xbeino su aktoriumi Bruno SX, su kuriuo tapo pora ir v\xc4\x97liau kartu nusifilmavo ne vienoje juostoje._NEWLINE_L\xc4\x97ja filmavosi ne tik Vokietijoje, bet ir Italijoje bei Pranc\xc5\xabzijoje, taip pat naudodama \xc4\xafvairius pseudonimus: Jasmine Barnes, Luci, Estelle, Helena, Leah Martini, Mauricia Parker._NEWLINE_De\xc5\xa1imtme\xc4\x8dio viduryje vis daugiau mergin\xc5\xb3 i\xc5\xa1 Vidurio ir Ryt\xc5\xb3 Europos pasirodydavo Vakar\xc5\xb3 Europoje kuriamuose pornografiniuose filmuose, tod\xc4\x97l tarsi savaime netrukus jos tapo populiariausiomis \xc5\xa1io \xc5\xbeanro \xc5\xbevaig\xc5\xbed\xc4\x97mis. 1996\xc2\xa0m. Europos \xe2\x80\x9ePenthouse\xe2\x80\x9c \xc5\xbeurnalui i\xc5\xa1rinkus 7 populiariausias Europos pornografini\xc5\xb3 film\xc5\xb3 aktores, tarp j\xc5\xb3 pateko ir L\xc4\x97ja._NEWLINE_1997\xc2\xa0m. kovo m\xc4\x97nes\xc4\xaf jos nuotrauka puo\xc5\xa1\xc4\x97 Pranc\xc5\xabzijoje leid\xc5\xbeiamo \xe2\x80\x9ePenthouse\xe2\x80\x9c \xc5\xbeurnalo versijos vir\xc5\xa1el\xc4\xaf._NEWLINE_Kaip ir daugelis kolegi\xc5\xb3, ji taip pat taip pat i\xc5\xa1m\xc4\x97gino savo j\xc4\x97gas ir JAV._NEWLINE_Viso 1995\xe2\x80\x932001\xc2\xa0m. L\xc4\x97ja Martini suvaidino kiek daugiau nei 50 pornografini\xc5\xb3 film\xc5\xb3._NEWLINE_\xc5\xa0iuo metu gyvena Prahoje.'